Rijeka, 27. siječnja 2021.g.

**PRIOPĆENJE ZA MEDIJE**

**PODIJELJENE SVE BESPLATNE ULAZNICE ZA IZLOŽBU**

**„51000 BALTHAZARGRAD“ U NOĆI MUZEJA**

**Podijeljene su sve besplatne ulaznice za izložbu „51000 Balthazargrad“ za petak, 29. siječnja 2021.g., kojom će riječki Muzej moderne i suvremene umjetnosti u kojem je postavljena ova izložba Rijeke 2020 – Europske prijestolnice obilježiti ovogodišnju manifestaciju Noć muzeja.**

Naime, zbog poštivanja epidemioloških mjera i ograničenog broja ljudi koji istovremeno mogu boraviti u prostoru izložbe, za petak je bilo pripremljeno 250 besplatnih ulaznica raspoređenih u 5 termina obilaska za građane od 17.00 do 21.00 sat, koje su se mogle podići u Ri Infu na Korzu, a koje su podijeljene u manje od 24 sata.

**Izložba o omiljenom animiranom geniju Profesoru Balthazaru bit će postavljena u MMSU-u do 28. veljače** ove godine i može se pogledati u redovno radno vrijeme Muzeja: od utorka do petka od 12.00 do 19.00 sati te subotom i nedjeljom od 10.00 do 17.00 sati. Ponedjeljkom, blagdanom i praznikom Muzej ne radi.

Pojedinačna ulaznica za izložbu može se kupiti na ulazu u muzej po cijeni od 30 kuna, a pravo na besplatni ulaz imaju djeca do 7 godina, nezaposleni i umirovljenici, uz predočenje dokumenta.   
Djeca i mladi do 18 godina, studenti i članovi strukovnih udruga i organizacija ostvaruju popust pa za njih ulaznica košta 20 kuna, uz predočenje važećih studentskih odnosno strukovnih iskaznica.

Unaprijed zahvaljujem na objavi priopćenja.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42